**Ilkka Veli Hermanni Herola** (s. 22. kesäkuuta 1995 Siilinjärvi) on suomalainen yhdistetyn hiihtäjä ja MM-mitalisti. Hän edustaa Puijon Hiihtoseuraa.

Ura
---

### Arvokilpailut

Herola sai hopeaa nuorten olympialaisissa Innsbruckissa 2012. Mäkiosuuden jälkeen hän oli neljäntenä. Myöhemmin samana talvena hän sai hopeaa nuorten MM-kilpailuissa Erzurumissa. Hän voitti mäkiosuuden, mutta norjalainen Øystein Granbu Lien ohitti hänet hiihdossa.

Val di Fiemmen MM-kilpailuissa 2013 Herola oli suurmäen Gundersen-kilpailussa 22:s ja normaalimäessä 27:s. Nuorten MM-kilpailuissa Val di Fiemmessä 2014 Herola sijoittui hopealle HS106/10 km -kilpailussa. Sotšin olympialaisissa 2014 hän oli suurmäen Gundersen-kilpailussa 14:s ja normaalimäessä 16:s. Falunin MM-kilpailuissa 2015 hän sijoittui normaalimäen Gundersen-kilpailussa 23:nneksi ja suurmäen kilpailussa 16:nneksi. Parisprintissä hän oli Jim Härtullin kanssa neljäs. Lahden MM-kilpailuissa 2017 hän sijoittui normaalimäen Gundersen-kilpailussa 12:nneksi ja joukkuekilpailussa viidenneksi. Parisprinttikilpailussa hän sijoittui yhdessä Eero Hirvosen kanssa seitsemänneksi. He olivat mäkiosuuden jälkeen kuudentena, mutta Italian joukkue pääsi ohi takasuoralla viimeisellä osuudella. Eroa kärkeen oli yli minuutti ja kymmenen sekuntia. Pyeongchangin olympialaisissa 2018 hän sijoittui normaalimäen ja 10 kilometrin hiihdon kilpailussa kahdeksanneksi ja suurmäen Gundersen-kilpailussa 18:nneksi. Seefeldin MM-kilpailuissa 2019 hän sijoittui normaalimäen Gundersen-kilpailussa viidenneksi, suurmäen Gundersen-kilpailussa yhdenneksitoista, joukkuekilpailussa viidenneksi ja parisprintissä seitsemänneksi. Oberstdorfin MM-kilpailuissa 2021 Herola saavutti hopeaa normaalimäen Gundersen-kilpailussa. Suurmäen Gundersen-kilpailussa hän oli kuudes sekä joukkuekilpailussa ja parisprintissä viides. Pekingin olympialaisissa 2022 Herola sijoittui normaalimäen Gundersen-kilpailussa kuudenneksi, suurmäen vastaavassa kilpailussa 16:nneksi ja joukkuekilpailussa kahdeksanneksi. Planican MM-kilpailuissa 2023 hän oli suurmäen Gundersen-kilpailussa yhdeksäs, normaalimäen Gundersen-kilpailussa 18:s, joukkuekilpailussa viides ja sekajoukkuekilpailussa kuudes.

### Maailmancup

Herola kilpaili maailmancupissa ensimmäisen kerran Lahdessa maaliskuussa 2012. Ensimmäisen pistesijansa hän sai oltuaan 22. Kuusamossa joulukuussa 2012. Kymmenen parhaan joukkoon hän sijoittui ensimmäisen kerran oltuaan kymmenes Seefeldissä tammikuussa 2014. Kolmen parhaan joukkoon hän sijoittui ensimmäisen kerran Lillehammerissa joulukuussa 2015 oltuaan kolmas. Tammikuussa 2018 hän oli kolmas Chaux-Neuvessa. Herolan sijoittui toiseksi Klingenthalissa helmikuussa 2019. Edellisenä päivänä hän oli myös neljäs. Lahden maailmancupissa Herola sijoittui yhdessä Eero Hirvosen kanssa ensimmäiseksi pariviestissä. Hän sijoittui MM-kilpailujen jälkeen toiseksi Oslossa. Kaudella 2019–2020 hän oli kolmas Trondheimissa ja Oslossa. Tammikuussa 2021 Herola oli toinen Val di Fiemmen ensimmäisessä kilpailussa. Lisäksi hän sijoittui Seefeldissä kolmanneksi toisessa kilpailussa ja toiseksi kolmannessa kilpailussa. Joulukuussa 2021 Herola sijoittui Ramsaun ensimmäisessä kilpailussa kolmanneksi. Tammikuussa 2023 hän sijoittui Otepään yhteislähtökilpailussa toiseksi.

Herola sijoittui maailmancupin kokonaiskilpailussa seitsemänneksi kausilla 2016–2017 ja 2020–2021, kahdeksanneksi kaudella 2019–2020, yhdeksänneksi kausilla 2021–2022 ja 2022–2023 sekä kymmenenneksi kausilla 2015–2016 ja 2017–2018. Hän oli paras yhdistetyn hiihto-osuuksilla kausilla 2019–2020, 2020–2021 ja 2021–2022. Herola voitti kesän 2021 GP:n kokonaiskilpailun.

Myös Herolan isoveli Matti Herola on yhdistetyn hiihtäjä.

Menestys
--------

### Maailmancup

| Kausi | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 11–12 | FIN  | FIN  | NOR  | NOR  | AUT  | AUT  | AUT  | AUT  | GER  | FRA  | FRA  | FRA  | ITA  | ITA  | KAZ  | KAZ  | GER  | GER  | CZE  | CZE  | FIN47 | NOR  | NOR  | 0 | – |
| 12–13 | NOR40 | NOR  | FIN22 | AUT38 | AUT27 | GER34 | FRA  | AUT43 | AUT  | GER  | GER  | RUS26 | KAZ  | KAZ  | FIN22 | NOR17 | NOR  | - | - | - | - | - | - | 41 | 40. |
| 13–14 | FIN13 | NOR14 | NOR  | AUT26 | GER23 | GER21 | RUS  | RUS  | FRA21 | FRA  | AUT10 | AUT14 | AUT13 | GER11 | FIN  | FIN  | NOR13 | NOR4 | SWE  | SWE  | - | - | - | 228 | 22. |
| 14–15 | FIN11 | NOR9 | NOR22 | AUT24 | GER21 | FRA14 | FRA23 | AUT29 | AUT14 | AUT11 | JPNDNS | JPNDNS | ITA15 | ITA13 | FIN21 | NOR  | NOR14 | - | - | - | - | - | - | 227 | 17. |
| 15–16 | NOR3 | NOR14 | AUT8 | AUT30 | FRA17 | FRA10 | AUT14 | AUT21 | AUT18 | NOR8 | NOR15 | NOR4 | FIN8 | FIN6 | FIN6 | ITA17 | ITADSQ | GER12 | GER7 | - | - | - | - | 473 | 10. |
| 16–17 | FIN25 | FIN16 | NORDSQ | NOR14 | AUT12 | AUT11 | FIN9 | FIN8 | ITA6 | ITA12 | FRA12 | FRA12 | AUT8 | AUT9 | AUT8 | KOR13 | KOR9 | JPN  | JPN  | NOR31 | NOR8 | GER29 | GER5 | 475 | 7. |
| 17–18 | FIN14 | FIN14 | FIN13 | NOR9 | AUT11 | AUT9 | EST  | ITA12 | ITADSQ | FRA3 | AUT22 | AUT15 | AUT13 | JPN  | JPN  | FIN12 | NOR12 | NOR14 | NOR12 | GER5 | GER10 | GER6 | GER8 | 500 | 10. |
| 18–19 | FIN33 | NOR29 | NOR18 | NOR13 | AUT15 | AUT11 | EST  | EST  | ITA18 | ITA7 | FRA31 | FRA24 | FRA22 | NOR  | NOR  | GER4 | GER2 | FIN6 | NOR2 | GER5 | GER6 | - | - | 481 | 11. |
| 19–20 | FIN13 | FIN23 | FIN12 | NOR6 | NOR9 | AUT8 | AUT4 | ITA8 | ITA17 | GER8 | AUT10 | AUT8 | AUT6 | NOR3 | NOR11 | FIN8 | NOR3 | - | - | - | - | - | - | 564 | 8. |
| 20–21 | FIN29 | FIN11 | FIN10 | AUT6 | AUT11 | ITA2 | ITA6 | FIN9 | AUT4 | AUT3 | AUT2 | GER4 | GER17 | NOR  | NOR  | GER14 | GER8 | - | - | - | - | - | - | *594* | *7.* |
|

Lähteet
-------

1. ↑   (Arkistoitu – Internet Archive)
2. 1 2 3 4 5 6 7  Ilkka Herola Kansainvälinen hiihtoliitto (FIS).  (englanniksi)
3. ↑  Nuorten olympialaiset:: Suomella kahden hopean päivä  15.1.2012. Yle Urheilu. Viitattu 24.11.2012.
4. ↑  Suomeen MM-hopeaa nuorten yhdistetyssä *mtv3.fi*.  25.2.2012. Viitattu 24.11.2012.
5. ↑  Nisula, Maria: Suomen yhdistetyn parilta huippusuoritus – Ranska uusi mestaruutensa *Yle Urheilu*.  28.2.2015. Viitattu 1.3.2015.
6. ↑  Lahden kultarohmu iski, Suomi romahti loppukirissä – päävalmentaja ripitti välittömästi *yle.fi*.  3.3.2017. Yleisradio. Viitattu 3.3.2017.
7. ↑  Petri Seppä: Kauden ensimmäinen palkintopallipaikka! Ilkka Herola upeasti toinen Klingenthalissa *Ilta-Sanomat*.  3.2.2019. Viitattu 3.2.2019.
8. ↑  Lauri Ilola: Suomen yhdistetyn miehet huippuvireessä MM-kisojen kynnyksellä! Mahtava voitto Lahdessa: "Iso juttu" *Ilta-Sanomat*.  9.2.2019. Viitattu 10.2.2019.
9. ↑  Karttunen, Anu: SM-yhdistetty Herolan ylivoimaa, myös isoveli mitaleille *Yle Urheilu*.  29.3.2014. Viitattu 19.2.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ilkka Herola**.
* Ilkka Herolan kotisivut